Billionaire Boys Club (filem 2018)

Billionaire Boys Club merupakan sebuah filem jenayah dan biografi dari Amerika Syarikat tahun 2018 arahan James Cox dan ditulis bersama Captain Mauzner. Filem ini dibintangi oleh Ansel Elgort, Taron Egerton, Kevin Spacey, Emma Roberts, Jeremy Irvine, Thomas Cocquerel, Rosanna Arquette, Cary Elwes dan Judd Nelson. Filem ini berdasarkan kisah sebenar Billionaire Boys Club yang aktif di Selatan California sekitar tahun 1980-an. Filem ini dijadualkan tayangan menerusi video on demand pada 17 Julai 2018 sebelum ditayangkan secara terhad pada 17 Ogos 2018 oleh Vertical Entertainment.

Pelakon 
 Ansel Elgort sebagai Joe Hunt, ketua kumpulan dan pakar kewangan.
 Taron Egerton sebagai Dean Karny
 Kevin Spacey sebagai Ron Levin
 Jeremy Irvine sebagai Kyle Biltmore
 Cary Elwes sebagai Andy Warhol
 Emma Roberts sebagai Sydney
 Billie Lourd sebagai Rosanna Tickpurth
 Suki Waterhouse sebagai Quintana
 Judd Nelson sebagai Ryan Hunt
 Ryan Rottman sebagai Scott
 Waleed Zuaiter sebagai Sam Samedi
 Carmen Illán sebagai isteri Samedi
 Thomas Cocquerel sebagai Charlie
 Bokeem Woodbine 
 Rosanna Arquette sebagai ibu Sydney
 Justin Arnold sebagai Carter
 Billy Slaughter 
 Kevin Bratcher 
 Maurice Johnson

Produksi 
Pada Mei 2010, The Hollywood Reporter mengesahkan bahawa James Cox akan mengarahkan sebuah filem jenayah Billionaire Boys Club, kisah sebenar sekumpulan anak muda kaya di Los Angeles sekitar awal 1980-an yang memulakan Billionaire Boys Club untuk menjalankan skim Ponzi. Cox telah menulis skrip dalam masa empat bulan selepas sebuah kajian ekslusif mengenainya bersama adiknya, Stephen yang menghabiskan empat bulan lagi untuk filem ini. Cox telah mengumpulkan bahan untuk lakon layar dari dokumen mahkamah, transkrip lisan, dan artikel-artikel yang telah diterbitkan.

Pada 29 Oktober 2015, Ansel Elgort dan Taron Egerton menyertai senarai pelakon, dengan Elgort memegang watak sebagai Joe Hunt, ketua kumpulan dan pakar kewangan, manakala Egerton sebagai Dean Karny, seorang pemain tenis profesional. Captain Mauzner telah menulis skrip bersama-sama dengan Cox, manakala penerbit filem pula Wiersma dan Cassian Elwes. Filem ini dibiaya oleh Armory Films, manakala Good Universe menguruskan jualan untuk pasaran antarabangsa. Pada November 2015, Kevin Spacey menandatangani perjanjian untuk memegang watak Ron Levin, Emma Roberts pula menyertai sebagai Sydney, kekasih Hunt, manakala Suki Waterhouse sebagai Quintana, kekasih Karny.

Pada Disember 2015, Variety melaporkan bahawa Judd Nelson, yang memegang watak sebagai Joe Hunt dalam siri mini 1987, Billionaire Boys Club, akan memegang watak sebagai Ryan Hunt, bapa kepada Joe. Dalam bulan yang sama, Ryan Rottman menyertai mereka untuk memegang watak sebagai Scott Biltmore, salah seorang kembar yang diambil sebagai anak angkat oleh pemilik Maybelline, yang menjadi orang pertama melabur dalam Club dan Thomas Cocquerel bersetuju untuk memegang watak sebagai Charlie. Bokeem Woodbine, Billie Lourd dan Jeremy Irvine turut menyertai barisan pelakon dengan Irvine sebagai Kyle Biltmore, Lourd sebagai Rosanna, dan Woodbine sebagai pengawal kelab yang terlibat dalam kegiatan kelab.

Pengambaran filem telah bermula di New Orleans pada 7 Disember 2015.

Tayangan
Filem ini ditayangkan menerusi video on demand pada 17 Julai 2018 sebelum dikeluarkan secara terhad pada 17 Ogos 2018 oleh Vertical Entertainment.

Walaupun berhadapan dengan tuduhan salah laku seksual terhadap Kevin Spacey pada Oktober 2017, Vertical Entertainment menyatakan bahawa mereka akan tetap meneruskan dengan tayangan filem tersebut.

Rujukan

Pautan luar 
 
 

Filem 2018
Filem bahasa Inggeris
Filem Amerika Syarikat tahun 2018
Filem arahan James Cox